Browning Auto-5
Browning Automatic 5 (tavaliselt Auto-5 või lihtsalt A-5) on Ameerika Ühendriikide tagasilöögiga ümberlaadiv poolautomaatne haavlipüss, mille konstrueeris John Browning. See oli esimene õnnestunud poolautomaatne haavlipüss ning jäi tootmisesse 1998. aastani. Nagu nimi vihjab, on see automaatse ümberlaadimisega relv, millest võib järjest lasta kuni viis lasku (neli padrunit on salves ja üks rauas). Remington Arms ja Savage Arms müüsid peaaegu identseid relvi Remington Model 11 ja Savage Model 720, kuid nendel ei olnud Browningu salve väljalõiget.